આ અકસ્માતમાં ટેમ્પોમાં સવાર એક મહિલા અને બે પુરુષોને ઇજા થઇ હતી. જેમને સ્થાનિક ગામલોકોએ સારવાર માટે દવાખાને ખસેડ્યા હતા. ઇજાગ્રસ્તો કયાંના હતા તે જાણી શકાયું નથી. ટેમ્પાનું પાસીંગ મહેસાણાનું હોઇ તેઓે મહેસાણા તરફ સારવાર માટે ગયા હોવાનું અનુમાન પોલીસે લગાવ્યું હતું. આ ઘટના અંગે ધનસુરા પોલીસે ગુનો નોંધી વધુ તપાસ હાથ ધરી છે. પોલીસના જણાવ્યા મુજબ, ટેમ્પોચાલકે ટ્રેન આવે તે પહેલાં રેલવે ફાટક પસાર કરી દેવા પ્રયાસ કર્યો હતો. પરંતુ રેલવે ફાટક પર બનાવેલા બમ્પ પરથી પસાર થયેલો ટેમ્પો કૂદીને બંધ પડી ગયો હતો અને ફાટક વચ્ચે આવી ગયો હતો. આ સમયે નડિયાદથી મોડાસા તરફ જતી ટ્રેનના ડ્રાઇવરના ધ્યાને ટેમ્પો ચડે તે પહેલાં ટ્રેન ટેમ્પા સાથે અથડાઇ પડી હતી.